Ittra ta' emenda nru 1 għall-abbozz tal-baġit preliminari għall-2008 dikjarazzjoni ta' l-infiq bit-taqsima - Taqsima III - Il-Kummissjoni /* SEK/2007/1140 finali */





[pic] | KUMMISSJONI TAL-KOMUNITAJIET EWROPEJ | Brussel 17.9.2007 SEG(2007) 1140 finali ITTRA TA' EMENDA Nru 1 GĦALL-ABBOZZ TAL-BAĠIT PRELIMINARI GĦALL-2008 DIKJARAZZJONI TA' L-INFIQ BIT-TAQSIMA Taqsima III - Il-Kummissjoni (preżentata mill-Kummissjoni) ITTRA TA' EMENDA Nru 1GĦALL-ABBOZZ TAL-BAĠIT PRELIMINARI GĦALL-2008 DIKJARAZZJONI TA' L-INFIQ BIT-TAQSIMATaqsima III - Il-Kummissjoni Wara li kkunsidrat: - it-Trattat li jistabbilixxi l-Komunità Ewropea, u partikolarment l-Artikolu 272 tiegħu, - it-Trattat li jistabbilixxi l-Komunità Ewropea ta' l-Enerġija Atomika, u partikolarment l-Artikolu 177 tiegħu, - ir-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej[1], kif l-aħħar emendat bir-Regolament tal-Kunsill (KE, Euratom) Nru 1995/2006[2], u b'mod partikolari l-Artikolu 34 tiegħu, il-Kummissjoni Ewropea qiegħda b’dan tippreżenta lill-awtorità baġitarja l-ittra ta’ emenda Nru 1 għall-Abbozz tal-Baġit Preliminari għall-2008 għar-raġunijiet indikati fil-memorandum ta’ spjegazzjoni. WERREJ 1. Introduzzjoni 4 2. Il-Kosovo 4 2.1. Kuntest 4 2.2. Linji baġitarji, bażijiet legali u rimarki 6 3. Il-Palestina 7 3.1. Kuntest 7 3.2. Linji baġitarji, bażijiet legali u rimarki 10 4. Effett fuq il-marġni ta' l-intestatura 4 u għejun possibbli ta' finanzjamentaddizzjonali 10 5. Il-Politika dwar il-Kompetizzjoni 10 TABELLA MQASSRA SKOND L-INTESTATURI TAL-QAFAS FINANZJARJU 12 DIKJARAZZJONI TA' L-INFIQ BIT-TAQSIMA Id-dikjarazzjoni ta' l-infiq bit-taqsima hija mibgħuta separatament permezz tas-sistema SEI-BUD. Verżjoni bl-Ingliż ta' l-infiq bit-taqsima hija mehmuża għall-informazzjoni bħala anness tal-baġit. INTRODUZZJONI L-Ittra ta' Emenda Nru 1 (AL 1) għall-Abbozz tal-Baġit Preliminari għall-2008 (PDB – Preliminary Draft Budget 2008) jkopri dan li ġej: - il-mobilizzazzjoni ta' fondi ġodda għal ammont ta' EU 120 miljun f'approprjazzjonijet għal impenji u EUR 60 miljun f'approprjazzjonijiet għal pagamenti, sabiex isostnu l-istabbiltà u l-iżvilupp tal-Kosovo; - il-mobilizzazzjoni ta' fondi addizzjonali għal ammont ta' EUR 142 miljun f'approprjazzjonijiet għal impenji u EUR 85 miljun f'approprjazzjonijiet għal pagamenti sabiex isostnu l-Awtorità Palestinjana. - il-ħolqien ta' artikolu ġdid tal-baġit 03 03 02 Talbiet għal danni li jirriżultaw minn proċeduri legali kontra d-deċiżjonijiet tal-Kummissjoni fil-qasam tal-kompetizzjoni. IL-KOSOVO Kuntest Il-Kosovo, filwaqt li għadu provinċja tas-Serbja, kien effettivament taħt l-amministrazzjoni tan-Nazzjonijiet Uniti (NU) sa mill-1999 fuq il-bażi tar-riżoluzzjoni 1244 tal-Kunsill tas-Sigurtà tan-NU. In-negozjati għal Riżoluzzjoni ġdida tal-Kunsill tas-Sigurtà tan-NU sabiex il-Kosovo jiġi pprovdut bi status permanenti fuq il-bażi tal-pjan sottomess mir-Rappreżentant Speċjali għas-Segretarju Ġenerali tan-NU, Martti Ahtisaari, kienu inizjalment mistennija li jsiru matul l-ewwel semestru ta' l-2007. Madankollu, is-Segretarju Ġenerali tan-NU aċċetta inizjattiva tal-Grupp[3] ta' Kuntatt sabiex jitħalla perjodu għal aktar diskussjoni bejn il-partijiet, immexxija minn Trojka komposta minn rappreżentanti ta' l-UE, l-Istati Uniti u r-Russja. It-Trojka għandha tirraporta lill-UNSCR fl-10 ta' Diċembru 2007. Minkejja dawn l-inċertezzi, hemm possibbiltà għal sostenn finanzjarju internazzjonali għal Kosovo sostanzjalment miżjud. F'diversi okkażjonijiet l-Unjoni Ewropea (UE) indikat is-sostenn tagħha għall-pjan sottomess mir-Rappreżentant Speċjali għas-Segretarju Ġenerali tan-NU, Martti Ahtisaari, u r-rieda tagħha li jkollha rwol sinifikanti fil-Kosovo. L-aħħar konklużjonijiet tal-Kunsill dwar l-Affarijiet Ġenerali u r-Relazzjonijiet Esterni maħruġa fit-18 ta' Ġunju reġgħu enfasizzaw il-ħtieġa sabiex tinstab soluzzjoni malajr għall-kwistjoni ta' l-istatus tal-Kosovo. Għandu jiġi mfakkar li hekk kif iseħħ ftehim, ikun meħtieġ li dan jiġi implimentat immedjatament. Dan se jkun ifisser spejjeż addizzjonali sinifikanti mill-Baġit Konsolidat tal-Kosovo kemm fl-għamla ta' spejjeż tal-bidu u kif ukoll spejjeż ta' l-operazzjoni, pereżempju għal istituzzjonijiet ġodda bħal muniċipalitajiet, ministeri u servizzi, kif ukoll għad-demobilizzazzjoni tal-Korpi tal-Protezzjoni tal-Kosovo. Barra minn hekk, bħala riżultat ta' ftehim dwar l-istatus, il-Kosovo għandu jiret sehem mid-dejn estern tas-Serbja li jkun jeħtieġ li jiġi indirizzat, b'żieda ta' pressjoni konsiderevoli fuq il-baġit. Għalhekk, anke jekk id-data ta' ftehim tibqa' inċerta, jeħtieġ li jsiru provvedimenti sabiex jagħmlu tajjeb għal implimentazzjoni immedjata. Aktar minn hekk, u b'mod indipendenti mill-proċess ta' ftehim, il-Kosovo għandu bżonnijiet importanti ħafna u urġenti ta' l-iżvilupp li ma jistax jindirizza suffiċjentement bir-riżorsi tiegħu stess. Bl-inċertezzi fir-rigward ta' l-istatus finali, jidher dejjem aktar urġenti li tingħata għajnuna sabiex jiġu indirizzati xi wħud min-nuqqasijiet ekonomiċi u infrastrutturali l-aktar urġenti. Huwa mistenni wkoll li l-Unjoni Ewropea tassumi responsabbiltà ewlenija fil-Kosovo. Diġà qed isir ħafna ppjanar għal dan ir-rwol. Żewġ timijiet ta' preparazzjoni ta' l-UE (iffinanzjati mill-baġit tal-PESK - Politika Estera u ta' Sigurtà Komuni) huma stabbiliti għall-ippjanar tar-rwol ta' l-UE f'uffiċċju ċivili internazzjonali (ICO) u għal missjoni għall-istat tad-dritt. Din ta' l-aħħar se tkun il-missjoni l-aktar importanti tal-Politika Ewropea dwar is-Sigurtà u d-Difiża (PESD) ta' l-UE sallum. F'dan ir-rigward għandu jiġi mfakkar li 80 miljun euro biss huma inklużi fil-proposta tal-baġit tal-PESK eżistenti (filwaqt li l-Kunsill issa jistenna li l-missjoni tinvolvi aktar spejjeż u tħalli nuqqas fl-2008) u li jkun meħtieġ li jiġi kkunsidrat rinforz għall-baġit. Is-suċċess fl-iżgurar ta' stabbiltà politika fil-Kosovo se jiddependi, parzjalment, fuq il-ħolqien ta' viżibbiltà li l-istatus iġib żvilupp soċjo-ekonomiku lill-Kosovani kollha. Sabiex dan iseħħ, mhux biss ikun meħtieġ ammont sinifikanti ta' għajnuna barranija, iżda jkun meħtieġ ukoll li din l-għajnuna tingħata fil-bidu tal-perjodu, tiġi implimentata malajr u tagħti riżultati kmieni kemm jista' jkun. L-awtoritajiet tal-Kosovo, bl-għajnuna ta' l-Istituzzjonijiet Finanzjarji Internazzjonali, il-Kummissjoni Ewropea u donaturi internazzjonali oħra, qegħdin fil-preżent jistabbilixxu Qafas ta' Nfiq għal Żmien Medju (MTEF – Medium-Term Expenditure Framework ) għas-snin 2008-2010 li għandu jinkorpora d-dħul u l-infiq pubbliku kollu previst. Dan l-MTEF għandu jiġi kkonfermat mill-gvern u jenfasizza l-bżonnijiet ta' nfiq l-aktar urġenti tal-Kosovo relatati ma' l-istatus u l-prijoritajiet ta' l-iżvilupp soċjo-ekonomiku. Dan id-dokument jidentifika nuqqas finanzjarju ta' aktar minn biljun euro għas-snin bejn l-2008 u l-2010, li jkun jeħtieġ li jiġi indirizzat mid-donaturi, partikolarment il-Komunità Ewropea u l-Istati Uniti, iżda wkoll mill-Istati Membri ta' l-UE, l-Istituzzjonijiet Finanzjarji Internazzjonali, u donaturi bilaterali oħra. Għal dan il-għan, se tiġi msejħa Konferenza tad-Donaturi ta' livell għoli. Fil-preżent is-sehem li għandu jittieħed mill-baġit ta' l-UE huwa stmat li hu madwar nofs l-ammont totali, jiġifieri ta' l-inqas EUR 500 miljun. Filwaqt li EUR 199 miljun huma diġà programmati taħt l-Istrument ta' Għajnuna ta' Qabel l-Adeżjoni (IPA - Instrument for Pre-Accession Assistance ) għall-perjodu ta' tliet snin koperti mill-MTEF, u EUR 50 miljun għadhom disponibbli bħala għajnuna makro-finanzjarja (MFA), EUR 200 miljun huma meħtieġa bħala għajnuna fil-bidu tal-perjodu addizzjonali taħt il-baġit 2008. Dan l-ammont għandu jiġi dirett lejn l-għajnuna makro-finanzjarja, inkluż il-ħlas lura tad-dejn, u għandu jieħu l-għamla ta' sostenn baġitarju dirett, u kif ukoll lejn l-għajnuna għall-iżvilupp permezz ta' l-IPA u kkumplimentat b'għajnuna mmirata minn approprjazzjonijiet eżistenti taħt l-Istrument għall-Istabbiltà (IfS) ippjanata fil-PDB 2008. L-għajnuna għal proġetti pprovduta taħt l-IPA għandu jkollha bħala mira, b'mod partikolari, il-proġetti ta' investiment kapitali li huma identifikati bħala prijorità taħt l-MTEF tal-Kosovo. Fir-rigward ta' sostenn baġitarju addizzjonali, dan għandu jkun soġġett għall-ksib min-naħa tal-Kosovo ta' l-għanijiet ta' politika fiskali tiegħu proprji, kif ukoll għall-ftehim ta' qafas ta' politika ekonomika u fiskali fl-għamla ta' Ittra ta' Intenzjoni jew programm sussegwenti ma' l-IMF. Għajnuna għal proġetti taħt l-Istrument għall-Istabbiltà (IfS – Instrument for Stability ) għandha l-għan li ttejjeb l-istabbiltà politika f'sitwazzjoni ta' wara l-kriżi. Minħabba l-inprevedibbiltà tal-konsegwenzi politiċi ta' ftehim, li l-elementi tiegħu kollha għadhom ma jistgħux jiġu previsti, intervent rapidu ta' dan l-Istrument sabiex isostni dan il-ftehim jista' jkun ġustifikat, iżda jista' biss jiġi evalwat meta tkun magħrufa l-għamla finali tal-ftehim. Barra minn hekk, l-IfS jista' jikkontribwixxi wkoll madwar EUR 10 miljun mill-baġit eżistenti tiegħu għall-ispejjeż annwali ta' l-Uffiċċju Ċivili Internazzjonali (ICO) meta jitwaqqaf wara l-ftehim. Linji baġitarji, bażijiet legali u rimarki L-ammont globali meħtieġ (EUR 200 miljun fl-2008) għandu jiġi inkluż taħt l-artikolu 01 03 02 "Għajnuna Makrofinanzjarja" tat-titolu "Affarijiet Ekonomiċi u Finanzjarji", kapitolu 03 "Affarijiet Ekonomiċi u Finanzjarji Internazzjonali" kif ukoll l-artikolu 22 02 02 "Għajnuna tranżitorja u għall-bini ta' istituzzjonijiet għal pajjiżi kandidati potenzjali" tat-titolu 22 "Tkabbir", kapitolu 02 "Proċess u Strateġija tat-tkabbir". EUR 40 miljun minn dan jistgħu jkunu koperti mill-approprjazzjonijiet għal impenji li diġa jinsabu taħt l-MFA fil-PDB 2008. Artikolu 01 03 02 — Għajnuna Makro-ekonomika Ċifri Approprjazzjonijiet PDB 2008 | Ittra ta' Emenda Nru 1 | L-ammont il-ġdid | Impenji | Pagamenti | Impenji | Pagamenti | Impenji | Pagamenti | 92 000 000 | 82 000 000 | 60 000 000 | 30 000 000 | 152 000 000 | 112 000 000 | Kif imsemmi fil-punt 2.1, EUR 200 miljun huma mitluba bħala għajnuna fil-bidu tal-perjodu taħt il-baġit 2008 li minnhom EUR 100 miljun fl-għamla ta' għajnuna makrofinanzjarja b'żieda ma' l-għajnuna impenjata fl-2006 (EUR 50 miljun). Fuq il-bażi tal-PDB 2008 propost mill-Kummissjoni għal-linja tal-baġit 01 03 02 "Għajnuna makro-ekonomika", l-ammont ta' EUR 100 miljun ta' għajnuna jista' jiġi ffinanzjat kif ġej: - EUR 40 miljun f'approprjazzjonijet għal impenji u EUR 30 miljun f'approprjazzjonijiet għal pagamenti li huma diġa inklużi fil-PDB 2008; - EUR 60 miljun addizzjonali f'approprjazzjonijiet għal impenji u EUR 30 miljun addizzjonali f'approprjazzjonijiet għal pagamenti b'ittra ta' emenda. Barra minn hekk, huwa utli li jiġi nnotat li għajnuna makrofinanzjarja lil pajjiżi terzi hija normalment intiża sabiex tindirizza ħtiġiet finanzjarji esterni li jkunu urġenti u eċċezzjonali. Minħabba l-ispeċifiċità tagħha bħala strument ta' ġestjoni ta' kriżi għal żmien qasir li jagħti għajnuna finanzjarja b'reazzjoni għal żviluppi esterni, operazzjonijiet eċċezzjonali ġodda possibbli li mhumiex previsti f'dan l-istadju tal-proċedura baġitarja tal-baġit għall-2008 jistgħu jinħolqu matul is-sena 2008. Jekk l-ammonti ġodda previsti ta' EUR 152 miljun u EUR 112-il miljun għal approprjazzjonijiet għal impenji u għal approprjazzjonijiet għal pagamenti rispettivament ma kinux biżżejjed sabiex isostnu operazzjonijiet eċċezzjonali ġodda possibbli, il-Kummissjoni tkun tista' titlob approprjazzjonijiet ta' trasferiment speċifiċi lill-Awtorità baġitarja bl-intiża li tissaħħaħ il-linja baġitarja 01 03 02. Artikolu 22 02 02 Għajnuna tranżitorja u għal bini ta' istituzzjonijiet għall-pajjiżi kandidati potenzjali Ċifri Approprjazzjonijiet PDB 2008 | Ittra ta' Emenda Nru 1 | L-ammont il-ġdid | Impenji | Pagamenti | Impenji | Pagamenti | Impenji | Pagamenti | 376 700 000 | 88 625 400 | 60 000 000 | 30 000 000 | 436 700 000 | 118 625 400 | Kif ingħad fil-punt 2.1, EUR 200 miljun huma mitluba bħala għajnuna għall-bidu tal-perjodu taħt il-baġit 2008 li minnhom EUR 100 miljun ikunu fl-għamla ta' għajnuna għal proġetti, li jistgħu jiġu ffinanzjati kif ġej: - EUR 60 miljun addizzjonali f'approprjazzjonijiet għal impenji u EUR 30 miljun f'approprjazzjonijiet għal pagamenti bl-ittra għall-emenda taħt il-linja tal-baġit 22 02 02. - L-Istrument għall-Istabbiltà huwa intiż sabiex itejjeb l-istabbiltà politika f'sitwazzjoni wara kriżi. Għalhekk dan huwa strument xieraq sabiex jindirizza l-kwistjonijiet li m'humiex marbuta mad-dejn ta' wara l-ftehim ta' l-istatus bħad-deċentralizzazzjoni, istituzzjonijiet ġodda, eċċ. Ir-riżorsi li jifdal meħtieġa sabiex tintlaħaq l-għajnuna addizzjonali ta' EUR 200 miljun fil-baġit 2008 jistgħu jittieħdu mill-allokazzjoni finali prevista taħt il-linja tal-baġit 19 06 01 li jista' jkollha bżonn tissaħħaħ matul is-sena, jekk dan ikun meħtieġ. Mit-talba globali għat-tisħiħ imsemmija taħt 2.1, madwar nofs huwa mitlub għal ħtiġiet soċjo-ekonomiċi fil-bidu tal-perjodu li m'humiex tipikament indirizzati bl-għajnuna makrofinanzjarja jew b'pagamenti minn qabel tad-dejn. Dawn il-ħtiġiet huma, b'mod partikolari, ħtiġiet ta' investiment u spejjeż għall-implimentazzjoni tal-ftehim ta' l-istatus. Minħabba s-sehem għoli ta' għajnuna marbuta ma' l-investiment, huma mistennija t-termini ta' żmien tipiċi. Għalhekk, il-pagamenti jirrapreżentaw nofs l-approprjazzjonijiet għal impenji mitluba. IL-PALESTINA Kuntest Il-kundizzjonijiet ta' l-għajxien tal-poplu Palestinjan qed ikomplu jiddeterjoraw, speċjalment f'Gaża. In-numru ta' familji li jinsabu taħt il-linja tal-faqar huwa issa madwar 66% meta mqabbel ma' 50% fil-bidu ta' l-2006. Nofs il-popolazzjoni hija effettwata mill-insigurtà ta' l-ikel. Fil-preżent ir-rata tal-qgħad hija 35% f'Gaża u 20% fix-Xatt tal-Punent. Il-PGD globali huwa stmat li waqa' b'5-10% fl-2006, bil-PGD per capita fil-preżent ta' 44% taħt il-livell fl-1999. L-esportazzjoni u l-investiment huma wkoll stmati li waqgħu f'salt, u dan b'riflessjoni ta' aktar restrizzjonijiet, sitwazzjoni ta' sigurtà li qed taggrava u inċertezza akbar. Tnaqqis ta' 60% fid-dħul gross ta' l-Awtorità Palestinjana (AP) ikkontribwixxa għall-kriżi fiskali severa. Sa minn Marzu 2006 il-gvern ma kienx kapaċi jħallas il-parti l-kbira tal-pagi ta' l-impjegati ta' l-AP, prinċipalment minħabba d-deċiżjoni ta' l-Iżrael li ma jiġux trasferiti l-ammonti ta' dħul doganali. Id-defiċit globali ta' l-Awtorità Palestinjana fl-2007 huwa stmat li jammonta għal EUR 1.6 biljun. F'dan l-istadju huwa diffiċli li wieħed jagħmel stima tal-ħtiġiet globali preċiżi għall-2008, b'mod partikolari minħabba l-inċertezzi marbuta mar-rilaxx tat-taxxa u d-dħul doganali miżmuma mill-Iżrael u r-restrizzjonijiet tas-sigurtà li għandhom implikazzjonijiet kbar għall-attività ekonomika. Jekk it-tendenza ta' żviluppi preżenti se tkompli, il-Kummissjoni tistenna li għall-2008 is-sitwazzjoni tibqa' stabbli għax-Xatt tal-Punent, iżda probabbilment issir agħar fl-Istrixxa ta' Gaża. Għalhekk, huwa probabbli li l-ħtiġiet tal-poplu Palestinjan jibqgħu f'livell għoli, partikolarment f'Gaża. L-Istrixxa ta' Gaża, kontrollata mill-Ħamas, tibqa' effettivament magħluqa għat-traffiku tal-kummerċ u l-passiġġieri, u b'aċċess diffiċli għall-għajnuna umanitarja. M'huwiex eskluż iżolament fiżiku u finanzjarju fit-tul. Minħabba s-sitwazzjoni ħażina u l-ħtiġiet kbar hawn fuq elenkati u meta jitqies id-defiċit kbir ta' l-AP, anke fil-każ mhux mistenni li l-Iżrael jirrilaxxa d-dħul doganali Palestinjan kollu (stmat li jammonta għal EUR 600 miljun) li s'issa nżamm minnu fil-parti l-kbira u jergħu jibdew isiru trasferimenti regolari kull xahar, il-pressjoni għal aktar għajnuna esterna, b'mod partikolari mill-UE, bħala l-akbar donatur tal-Palestinjani, tibqa' f'livell għoli. Il-GAERC tat-18 ta' Ġunju 2007 esprima s-sostenn sħiħ tiegħu għall-President Abbas u għad-deċiżjoni tiegħu li jwaqqaf gvern ta' emerġenza għat-Territorji Palestinjani taħt il-Prim Ministru Fayyad. Huwa ddikjara wkoll li l-UE għandha terġa' tistabbilixxi relazzjonijiet normali ma' l-AP immedjatament u li l-UE "għandha tiżviluppa l-kundizzjonijiet għall-għajnuna prattika u finanzjarja urġenti" u tagħmel sforzi intensivi sabiex jinbnew l-istituzzjonijiet ta' l-istat futur tal-Palestina. Interventi futuri tal-Kummissjoni Ewropea, partikolarment fl-oqsma tal-bini ta' istituzzjonijiet u l-iżvilupp ekonomiku, għandhom jiġu evalwati b'koordinazzjoni mal-prijoritajiet identifikati mis-Sur Tony Blair, ir-Rappreżentant ġdid tal-Kwartet peress li l-mandat tiegħu jkopri ħtiġiet ta' governanza istituzzjonali ta' l-Istat Palestinjan u l-iżvilupp ekonomiku tal-Palestina. Sostenn miżjud lill-Palestinjani fl-2008 huwa intiż għal: - Għajnuna finanzjarja lill-Awtorità Palestinjana, b'koordinazzjoni ma' donaturi oħra u organizzazzjonijiet internazzjonali. Din għandha tinkludi wkoll il-kontinwazzjoni ta' skema ta' ħlas ta' arretrati tas-settur privat. Dawn l-azzjonijiet għandu jkollhom il-mira li jtejbu l-istabbiltà fiskali ta' l-Awtorità Palestinjana, u b'hekk isaħħu l-kapaċità tagħha sabiex tagħti servizzi lill-poplu Palestinjan u tinforza l-liġi u l-ordni, kif ukoll tistimula l-ekonomija Palestinjana u x-xogħol fit-territorji. - Proġetti speċifiċi implimentati mill-Aġenzija ta' Għajnuna u Xogħlijiet tan-Nazzjonaijiet Uniti (UNRWA - United Nations Relief and Works Agency ) fil-qasam ta' l-operazzjoni tagħha, u partikolarment f'Gaża. Ir-rata preżenti ta' l-iżviluppi f'Gaża tirrimarka l-fatt li aktar nies jistgħu jkunu dipendenti fuq l-għajnuna esterna u l-pressjoni fuq l-UNRWA x'aktarx li tiżdied. Aktar sostenn jista' jindirizza wkoll il-kwistjoni tar-refuġjati lilhinn mill-ħtiġiet umani immedjati, pereżempju bis-sostenn tal-proċess ta' riforma ta' l-UNRWA. - Il-bini ta' istituzzjonijiet ta' l-Awtorità Palestinjana. Il-gvern ta' l-AP ta' Salam Fayyad joffri opportunità sabiex jissoktaw l-isforzi għall-bini ta' istituzzjonijiet. Il-mira ta' l-għajnuna tagħna hija li nsaħħu l-ministeri ta' l-AP u istituzzjonijiet Palestinjani oħra fl-oqsma tal-ġestjoni ta' finanzi pubbliċi, l-istat tad-dritt, l-amministrazzjoni pubblika, il-kummerċ, l-amministrazzjoni doganali, kif ukoll il-ħolqien ta' ambjent li jwassal għall-investiment mis-settur privat. L-intervent tal-Komunità għandu jkun ibbażat fuq l-Aġenda għal Azzjoni tal-Grupp ta' l-Istrateġija ta' Governanza presedut mill-Kummissjoni u għandu jqis ix-xogħol futur tar-rappreżentant tal-Kwartet is-Sur Blair. - Proġetti ta' żvilupp. L-UE tikkunsidra wkoll, kif xieraq, finanzjament għal proġetti ta' l-iżvilupp. Proġetti ta' l-infrastruttura u ta' żviluppi oħra huma intiżi sabiex jistimulaw l-iżvilupp ekonomiku fl-oqsma tal-ħolqien tax-xogħol, it-trattament ta' l-ilma, ir-rijabilitazzjoni tan-netwerks ta' distribuzzjoni ta' l-elettriku, it-trattament ta' l-iskart solidu, ir-rijabilitazzjoni ta' l-iskejjel u ċ-ċentri tal-kura tas-saħħa, l-elettriku, it-trasport, eċċ. - Fil-PDB 2008 il-livell ta' finanzjament għall-kooperazzjoni ma' l-Awtorità Palestinjana kien l-aħjar stima possibbli tal-ħtiġiet meta wieħed jikkunsidra l-inċertezzi politiċi fil-preżent. Is-sitwazzjoni fil-Palestina hija volatili u tevolvi ma' kull ġurnata kif juru l-avvenimenti riċenti. Dan jagħmel diffiċli x-xogħol ta' evalwazzjoni tal-ħtiġiet għal perjodu medju. Fl-2007 u 2006, l-ammonti allokati inizjalment għall-Palestinjani kienu ferm inqas mill-ħtiġiet attwali. Il-Kummissjoni kellha titlob linji oħra tal-baġit fi ħdan il-baġit tal-Komunità sabiex tkopri n-nuqqas. Fl-2006, l-għajnuna għall-Palestinjani fuq il-linji tal-"MEDA", il-"Ftehim ta' Paċi" u l-"UNRWA" ammontat għal EUR 222 miljun, b'parti kbira minn dan l-ammont allokata għall-Mekkaniżmu Internazzjonali Temporanju u l-UNRWA. Fl-2007, is-sitwazzjoni kompliet taggrava fit-territorji okkupati. Kien hemm allokazzjoni inizjali ta' EUR 172 miljun fuq il-linja baġitarja ta' l-ENPI għall-Palestina (li tikkorrispondi għal-linji baġitarji tal-"MEDA", il-"Ftehim ta' Paċi" u l-"UNRWA" taħt ir-Regolament MEDA). Barra minn hekk, il-Kummissjoni diġà kellha titlob rinforzi għal-linja permezz ta' trasferimenti. Fl-ewwel nofs tas-sena 2007 biss il-Kummissjoni diġà kkommettiet EUR 247 miljun (mingħajr ma titqies l-għajnuna taħt linji baġitarji oħra fl-għamla ta' għajnuna umanitarja u sigurtà ta' l-ikel). Fil-bidu ta' Lulju, ġiet adottata deċiżjoni ġdida ta' finanzjament għal EUR 90 miljun u ġie approvat trasferiment ta' ammont li jikkorrispondi mill-Awtorità Baġitarja. Fl-2007 l-impenji globali tar-riżorsi ta' l-ENPI għall-Palestinjani huma mistennija jeċċedu sewwa l-400 miljun euro. Anke f'xenarju ottimist fejn l-għajnuna għall-emerġenza fl-2008 titnaqqas gradwalment u tiġi ripristinata għal sitwazzjoni "normali" simili għall-passat (pereżempju bejn l-2002 u l-2005), l-ammont meħtieġ ikun ferm ogħla miċ-ċifra attwali tal-PDB ta' EUR 158 miljun. L-allokazzjoni annwali medja bejn l-2002 u l-2005 fuq il-linji baġitarji ekwivalenti għall-ENPI (il-MEDA, il-Ftehim ta' Paċi u l-UNRWA) kienet EUR 211-il miljun, jiġifieri EUR 53 miljun aktar minn dak previst fil-PDB. Fid-dawl tal-ħtieġa li livell realistiku ta' finanzjament jitkompla fl-2008, meta jitqies l-istat tal-finanzi pubbliċi Palestinjani u t-talbiet għal għajnuna mill-gvern Palestinjan, il-Kummissjoni tipproponi li fl-2008 l-linja baġitarja 19 08 01 02 tiżdied b'EUR 142 miljun sabiex tilħaq it-300 miljun euro. Minħabba t-tip ta' proġetti li jipprevedu pagamenti fi żmien qasir, il-ħtiġiet totali ta' krediti għal pagamenti huma stmati fl-ammont ta' EUR 200 miljun fl-2008, u dan ifisser żieda ta' EUR 85 miljun 'il fuq miċ-ċifra tal-PDB. Linji baġitarji, bażijiet legali u rimarki L-ammont addizzjonali meħtieġ (EUR 142 miljun fl-2008) għandu jiġi inkluż taħt il-partita 19 08 01 02 "Politika Europea ta' Viċinat u Partenarjat — Għajnuna Finanzjarja għall-Palestina, il-proċess ta' paċi u l-UNRWA" tat-titolu "Relazzjonijiet Esterni", kapitolu 19 08 "Politika Ewropea ta' Viċinat u relazzjonijiet mar-Russja". Partita 19 08 01 02 L-għajnuna finanzjarja tal-Politika Ewropea ta' Viċinat u Partenarjat għall-Palestina, il-proċess tal-paċi u l-UNRWA Ċifri Approprjazzjonijiet PDB 2008 | Ittra ta’ emenda Nru 1 | L-ammont il-ġdid | Impenji | Pagamenti | Impenji | Pagamenti | Impenji | Pagamenti | 158 000 000 | 115 000 000 | 142 000 000 | 85 000 000 | 300 000 000 | 200 000 000 | Kif imsemmi hawn fuq, EUR 142 miljun huma mitluba sabiex jissodisfaw ħtiġiet miżjuda għal għajnuna finanzjarja lill-Awtorità Palestinjana wara li jerġgħu jibdew iseħħu r-relazzjonijiet normali, li jiffokaw b'mod speċjali fuq l-għajnuna finanzjarja diretta lill-gvern u l-bini ta' l-istituzzjonijiet ta' l-Istati futuri Palestinjani kif dikjarat fil-laqgħa tal-GAERC tat-18 ta' Ġunju 2007. EFFETT FUQ IL-MARġNI TA' L-INTESTATURA 4 U GħEJUN POSSIBBLI TA' FINANZJAMENT ADDIZZJONALI Il-ħtiġiet addizzjonali miġbura flimkien għall-intestatura 4 jammontaw għal EUR 262 miljun f'impenji, li minnhom EUR 120 miljun huma għall-Kosovo u EUR 142 miljun għall-Palestina. Dan iħalli marġni taħt il-limitu ta' EUR 67.8 miljun għall-Intestatura 4. L-approprjazzjonijiet għal pagamenti addizzjonali huma EUR 145 miljun, li minnhom EUR 60 miljun huma għall-Kosovo u EUR 85 miljun għall-Palestina Lilhinn minn dan, rinforz tal-baġit tal-Politika Estera u ta' Sigurtà Komuni jkollha tiġi kkunsidrata meta l-estimi ta' l-ispejjeż għall-missjoni tal-Politika Ewropea tas-Sigurtà u d-Difiża fil-Kosovo tkun ikkonfermata mill-Kunsill. IL-POLITIKA DWAR IL-KOMPETIZZJONI Bħala miżura ta' prudenza, qed jiġi propost li jinħoloq artikolu ġdid tal-baġit 03 03 02 Talbiet għal danni li jirriżultaw minn proċeduri legali kontra d-deċiżjonijet tal-Kummissjoni fil-qasam tal-kompetizzjoni, sabiex titqies il-possibbiltà ta' implikazzjonijiet baġitarji li deċiżjonijiet tal-Qorti tal-Ġustizzja u tal-Qorti tal-Prim'Istanza jista' jkollhom. Il-linja għandu jkollha dħul pro memoria ("p.m."). L-artikolu preżenti huwa intiż sabiex ikopri kwalunkwe nefqa minħabba danni mogħtija mill-Qorti lir-rikorrenti u li jirriżultaw minn proċedimenti legali kontra d-deċiżjonijiet tal-Kummissjoni fil-qasam tal-kompetizzjoni. Peress li stima raġonevoli ta' l-impatt finanzjarju fuq il-baġit ta' l-UE ma tistax tiġi stmata minn qabel, f'dan l-artikolu jidher dħul pro memoria ("p.m."). Jekk meħtieġ, il-Kummissjoni tipproponi li tagħmel disponibbli l-approprjazzjonijet relatati mal-ħtiġiet attwali permezz ta' trasferimenti jew permezz ta' abbozz preliminari ta' baġit emendatorju. TABELLA MQASSRA SKOND L-INTESTATURI TAL-QAFAS FINANZJARJU Qafas Finanzjarju Intestatura/subintestatura | Qafas Finanzjarju 2008 | PDB 2008 | AL 1/2008 | PDB 2008 + AL Nru 1/2008 | |CA |PA |CA |PA |CA |PA |CA |PA | | 1. TKABBIR SOSTENIBBLI [4] | | | | | | | | | | 1a. Kompetittività għat-tkabbir ekonomiku u l-impjieg |9 847 000 000 | |10 270 429 000 |9 538 679 600 | | |10 270 429 000 |9 538 679 600 | |1b. Koeżjoni għat-tkabbir ekonomiku u l-impjieg |46 889 000 000 | |46 877 941 445 |40 622 714 507 | | |46 877 941 445 |40 622 714 507 | | Total | 56 736 000 000 | |57 148 370 445 | 50 161 394 107 | | |57 148 370 445 | 50 161 394 107 | | Marġni | | |87 629 555 | | | |87 629 555 | | | 2. KONSERVAZZJONI U ĠESTJONI TAR-RIŻORSI NATURALI | | | | | | | | | | Li minnhom, nefqa relatata mas-suq u ħlasijiet diretti |46 217 000 000 | |42 498 990 000 |42 447 050 500 | | |42 498 990 000 |42 447 050 500 | | Total | 58 800 000 000 | |56 275 831 496 | 54 770 478 053 | | |56 275 831 496 | 54 770 478 053 | | Marġni | | |2 524 168 504 | | | |2 524 168 504 | | | 3. ĊITTADINANZA, LIBERTÀ, SIGURTÀ U ĠUSTIZZJA | | | | | | | | | | 3a. Libertà, Sigurtà u Ġustizzja |747 000 000 | |691 034 000 |496 446 000 | | |691 034 000 |496 446 000 | |3b. Ċittadinanza |615 000 000 | |598 493 000 |694 383 006 | | |598 493 000 |694 383 006 | | Total | 1 362 000 000 | |1 289 527 000 | 1 190 829 006 | | |1 289 527 000 | 1 190 829 006 | | Marġni | | |72 473 000 | | | |72 473 000 | | | 4. L-UE BĦALA MSIEĦBA GLOBALI[5] |7 002 000 000 | | 6 911 414 000 | 7 916 743 400 | +262 000 000 | +145 000 000 | 7 173 414 000 | 8 061 743 400 | | Marġni | | | 329 804 000 | | | | 67 804 000 | | | 5. AMMINISTRAZZJONI[6] |7 380 000 000 | |7 286 417 754 | 7 286 977 754 | | |7 286 417 754 | 7 286 977 754 | | Marġni | | | 170 582 246 | | | | 170 582 246 | | | 6. KUMPENS | 207 000 000 | |206 636 292 | 206 636 292 | | |206 636 292 | 206 636 292 | | Marġni | | |363 708 | | | |363 708 | | | TOTAL | 131 487 000 000 | 129 481 000 000 | 129 118 196 987 | 121 533 058 612 | +262 000 000 | +145 000 000 | 129 380 196 987 | 121 678 058 612 | | Marġni | | |3 185 021 013 | 8 264 159 388 | | |2 923 021 013 | 8 119 159 388 | | [1] ĠU L 248, 16.9.2002, p. 1. [2] ĠU L 390, 30.12.2006, p.1. [3] Il-Grupp ta’ Kuntatt jikkonsisti fl-Istati Uniti, ir-Russja, ir-Renju Unit, Franza, il-Ġermanja u l-Italja [4] Il-marġni għall-intestatura 1 (subintestatura 1a) ma jqisx l-approprjazzjonijiet relatati mal-Fond Ewropew ta' Aġġustament għall-Globalizzazzjoni (EUR 500 miljun). [5] Il-marġni għall-2008 fl-Intestatura 4 ma jqisx l-approprjazzjonijiet relatati mar-Riżerva għal Għajnuna f'Emerġenza (EUR 239.2 miljun). [6] Għall-kalkolu tal-marġni taħt il-limitu massimu ta' l-intestatura 5, tqieset in-nota tal-qiegħ (1) fil-qafas finanzjarju 2007-2013 għal ammont ta' EUR 77 miljun għall-kontribuzzjonijiet tal-persunal għall-iskema tal-pensjoni.